આ ઘટનાના લગભગ અઢી વર્ષે તેલુગુની સુપરહિટ ફિલ્મ પરથી જ્યારે એન ચંદ્રાને પ્રતિઘાત બનાવવાનો વિચાર આવ્યો ત્યારે તરતજ રાજબાબુએ સુજાતા મહેતાનું નામ સજેસ્ટ કર્યું. આમ તો આ ચેલેન્જીંગ રોલ કરવા માટે તે સમયની ટોચની અભિનેત્રીઓ જેવી કે શ્રીદેવી અને જયાપ્રદા પણ રાજશ્રીમાં ફોન કરતી હતી પરંતુ એન ચંદ્રાને નવો ફેઈસ જોઈતો હતો અને આથી રાજબાબુ તેમની સમગ્ર ટીમ સાથે ચિત્કાર નાટક જોવા આવ્યા અને પ્રતિઘાત મળી. સુજાતા મહેતા માટે આ ઘટના તેમના જીવનની સૌથી યાદગાર ઘટના બની ગઈ છે.